《庆元府人日乡饮酒礼》
宋代·颜颐仲

王春人日喜阴晴，文物衣冠萃四明。礼乐几年今一见，主宾百四酒三行。

人心天理须兴起，士习民风悉变更。太守自惭才德薄，纲维全赖老先生。

作者简介：（1188—1262）漳州龙溪人，字景正。颜耆仲弟。以荫补官。历宁化尉、西安丞，除知西安县，皆有善政。理宗淳祐三年，以秘阁修撰兼福建提刑，减商税，除盗贼，养孤老，掩骸骼，民甚德之。累迁吏部尚书，以宝章阁学士提举玉隆万寿宫归。